Ябай кешеләр генә түгел, пәйғәмбәрҙәр ҙә төрлө ауыр һынауҙар аша үткән. Сабырлыҡтың өлгөһө һәм миҫалы булып Әйүп пәйғәмбәрҙең яҙмышын килтерергә була. Аллаһ Тәғәлә уны малының бөтөүе, балаларының үлеме һәм тәненең хәсталығы менән оҙаҡ йылдар һынай. Ул сабыр итә, һуңынан доға ҡыла. Раббыбыҙ уға ағып ятҡан һыуҙы эсергә һәм ҡойонорға ҡуша. Әлбиттә, Аллаһ ҡөҙрәтле, Ул Әйүп пәйғәмбәрҙе бер ниндәй хәрәкәт ҡылдырмайса ла сәләмәтләндерер ине. Ләкин Ул уға һәр эштә лә шулай ниндәйҙер сәбәптәр ҡылырға кәрәк икәнен аңлата. Был осраҡта иһә уға һауығыр өсөн һыу эсергә һәм ҡойонорға бойора.